ארנה קזין

אֹרְנָה קֻזִין (נולדה ב-22 באוקטובר 1967) היא סופרת, מבקרת, מסאית, ומנחת כתיבה ספרותית-תיעודית בישראל.

ביוגרפיה
ארנה קזין נולדה בסקוטלנד, עלתה לישראל עם הוריה וסיימה את בית ספר תיכון בליך ברמת גן ולאחר מכן שירתה בחיל המודיעין. הייתה שחקנית כדוריד בקבוצת מכבי רמת חן ובנבחרת ישראל בכדוריד.

בין השנים 1991 ו-1997 כתבה בעיתונים "חדשות", "כל העיר" ו"העיר". מ-1997 עד סוף 2006 כתבה במוסף "גלריה" של העיתון "הארץ" מאמרים וכתבות בהקשרים של תרבות, גלובליזציה, חברה, פמיניזם וזהות מינית. מ-2007 כתבה מאמרים ב"הארץ" ובשבועון "לאשה" וערכה את "כעת", סדרה לספרות עיתונאית, בהוצאת הקיבוץ המאוחד. מסות פרי עטה התפרסמו בכתבי העת "המעורר", "רסלינג", "תיאוריה וביקורת", "גרנטה", "מאזניים" ו"הו".

בשנת 2004 ראה אור ספרה "במרחק הליכה: חיבור על תרבות הצריכה", בהוצאת בבל. הספר דן במשמעויות התרבותיות והחברתיות של תרבות הצריכה בישראל. ארבע שנים לאחר מכן פרסמה את "על הנוחות", שממשיך את הדיון בתרבות הצריכה והשפעותיה על חיינו. הספר דן במחיר התרבותי, המוסרי, החברתי, שאנשים משלמים על מנת להשיג נוחות.

בשנת 2006 פורסם בהוצאת הקיבוץ המאוחד ספרה "פיקניק", אסופת סיפורים קצרים. הבמאי ארז אייזנשטיין יצר את הסרט ״איך להיות לבד״ על פי סיפור מתוך אנתולוגיה זו. בשנת 2011 פרסמה את הספר "אפס עד 12 - יומן השנה הראשונה", המתעד בצורת יומן את הפיכתה של קזין להורה, כבת זוג לאם שילדה את בתן. בשנת 2015 ראה אור בהוצאת הקיבוץ המאוחד "גוזל", הראשון בסדרת נובלות בלשיות, שמובילה האורניתולוגית הלסבית ד"ר אליאנה דוידוב, הפועלת כבלשית חובבת. ב-2017 ראה אור "פולשת", השני בסדרה. הפרק השלישי והאחרון בסדרה, שכותרתו ״בושה״, ראה אור כסיפור בכתב העת לספרות ״המוסך״ במאי 2023.

מאז שנת 2007 עוסקת קזין בכתיבת ספרות ובהנחיית כתיבה. היא פרסמה את מדריך הכתיבה "לטפס על ההר, או: איך לכתוב", בהוצאת אחוזת בית. ספר המסות שלה ״איך להיות ושאלות אחרות״ ראה אור בשנת 2021. ספרה התשיעי של קזין, ״איך להתנגד״, ראה אור בינואר 2023. 

היא מנחה כותבים - באופן אישי ובקבוצות - בכתיבה של מסות, יצירות ביוגרפיות, ביקורת. בין השאר היא מנחה סדנאות בכתיבת ביקורת בתוכנית ללימודי תואר שני במדיניות ותאוריה של האמנות באקדמיה לאמנות "בצלאל" שבירושלים ובמחלקה לתרבות, יצירה והפקה במכללת ספיר.

בשנת 2009 זכתה בפרס ראש הממשלה לסופרים עבריים.

בשנת 2023 נמנתה קזין על מדלקי המשואות בטקס יום העצמאות האלטרנטיבי שנערך בכיכר על שם אמיל גרינצוויג בירושלים.

חיים אישיים 
קזין חיה עם בת זוגה ושתי בנותיהן בתל אביב.

ספריה
 במרחק הליכה: חיבור על תרבות הצריכה, הוצאת בבל, תשס"ד 2004.
 פיקניק, הוצאת הקיבוץ המאוחד, 2006.
 על הנוחות, הוצאת בבל, 2008.
 אפס עד 12 - יומן השנה הראשונה, הוצאת הקיבוץ המאוחד, 2011.
 לטפס על ההר או איך לכתוב, אחוזת בית, 2015.
 גוזל: אליאנה דוידוב - חקירה ראשונה, הוצאת הקיבוץ המאוחד, 2015. דוידוב חוזרת מסיור צפרות בהודו וחוקרת את היעלמותה של עלמה, בתה התינוקת של חברתה, רות.
 פולשת: נובלה בלשית - אליאנה דוידוב - חקירה שנייה, הוצאת הקיבוץ המאוחד, 2017.
 איך להיות ושאלות אחרות, אוליפנט, 2021.
 איך להתנגד, אוליפנט, 2023

ספרים שתרגמה מאנגלית:
מסתרי פיטסבורג מאת מייקל שייבון, הוצאת עם עובד 2010.
המקרית מאת אלי סמית, הוצאת בבל 2010

קישורים חיצוניים

 
 איך להיות? ושאלות אחרות - אתר עצמאי של ארנה קזין לפרסום מסות אישיות
 מחשבות על כתיבה: הבלוג של ארנה קזין
 
 
 
 
 ארנה קזין במכונת קריאה, אתר הבית של בבל
 
 
 
 
מכּתביה:
 
 דרושה גבר – מחשבות על גבריות במשפחה של נשים. פרויקט ההרצאות של 12 דקות.
 
 ארנה קזין, ״בושה״ - חקירה שלישת ואחרונה של הבלשית אליאנה דווידוב, המוסך - מוסף לספרות, 1 ביוני 2023

על ספריה:
 
 
 
 אבי גרפינקל, תיבת נוח (על ארנה קזין), בלוג באתר "רשימות", 5 ביולי 2009
 
 
 יונתן גת, הצריכה שמכלה כל חלקה טובה, באתר אורבנולוגיה, המעבדה לעיצוב עירוני, 5 בפברואר 2015

הערות שוליים 

סופרות ישראליות
סופרים ישראלים
עיתונאיות כותבות עברית
סופרות לסביות ישראליות
ספורטאים להט"בים ישראלים
ספורטאיות להט"ביות ישראליות
סגל הארץ
סגל לאשה
מתרגמות ישראליות
מתרגמים ישראלים
מתרגמות מאנגלית לעברית
מתרגמים מאנגלית לעברית
ישראלים ילידי סקוטלנד
עולות בשנות ה-1960
עולים בשנות ה-1960
בוגרות תיכון בליך
בוגרי תיכון בליך
זוכי פרס היצירה לסופרים ומשוררים
שחקניות כדוריד ישראליות
ישראליות שנולדו ב-1967
ישראלים שנולדו ב-1967